Þriðjudagurinn 25. ágúst er fyrsti kennsludagur í Garðaskóla og verður hann með óhefðbundnum hætti hjá nemendum í 8. bekk . Boðið verður upp á fjölbreyttar kynningar á starfsemi skólans sem er liður í að gera skólaskiptin auðveldari fyrir nýjan hóp nemenda . Hver bekkur mun fá sína eigin dagskrá þennan dag og fær heimsóknir frá námsráðgjöfum , skólastjórnendum og hjúkrunarfræðingi . Í þessum kynningum verður farið yfir ýmis hagnýt atriði sem auðvelda nemendum að hefja störf á nýjum vinnustað . Þá mun umsjónarkennari hvers bekkjar fara í notkun handbókar og gefa nemendum tækifæri á að kynnast bekkjarfélögum sínum með spjalli og hópefli . Einnig gefst tækifæri til að kynnast skólabyggingunni . Nemendur þurfa að hafa með sér skriffæri og handbók . Dagskrá er hér fyrir neðan en fyrri frímínútur ( kl. 9.30 - 9.50 ) verða með þeim hætti að allir nemendur í 8. bekk koma á sal skólans þar sem tækifæri gefst til að ræða saman . Mikilvægt er að nemendur komi með nesti að heiman fyrir þessar fyrstu frímínútur . Hefðbundin kennsla hefst síðan samkvæmt stundatöflu miðvikudaginn 26. ágúst . 8.30 - 8. 50 Allir nemendur í 8. bekk mæta á sal skólans 8.50 – 9.30 Dagskrá í stofum – hver bekkur fær afhenta dagskrá 9.30 – 9.50 Frímínútur á sal skólans – nesti að heiman 9.50 – 11.10 Dagskrá í stofum 11.10 – 11.20 Frímínútur 11.20 – 12.40 Dagskrá í stofum . Skóladegi lýkur kl. 12.40 Það er von okkar að með þessum hætti verði skólabyrjun í nýjum skóla auðveldari fyrir nemendur og að þeir fái tækifæri á að kynnast starfsemi skólans , bekkjarfélögum , starfsfólki og þeim siðum og venjum sem eru við lýði á nýjum vinnustað . Með kærri kveðju og von um gott samstarf á komandi skólaárum